LIETUVOS RESPUBLIKOS VYRIAUSYBĖ

N U T A R I M A S

DĖL VIEŠOJO ADMINISTRAVIMO PLĖTROS IKI 2010 METŲ STRATEGIJOS ĮGYVENDINIMO 2007–2010 METŲ PRIEMONIŲ PLANO PATVIRTINIMO

2006 m. lapkričio 6 d. Nr. 1097

Vilnius

Įgyvendindama Viešojo administravimo plėtros iki 2010 metų strategijos, patvirtintos Lietuvos Respublikos Vyriausybės 2004 m. balandžio 28 d. nutarimu Nr. 488 (Žin., 2004, Nr. 69-2399), 66 punktą, Lietuvos Respublikos Vyriausybė nutaria:

1. Patvirtinti Viešojo administravimo plėtros iki 2010 metų strategijos įgyvendinimo 2007–2010 metų priemonių planą (pridedama).

2. Nustatyti, kad šiuo nutarimu patvirtintame plane (toliau vadinama – planas) nurodytų priemonių vykdymas finansuojamas iš institucijoms, atsakingoms už jų vykdymą, Lietuvos Respublikos valstybės biudžete ir Valstybės investicijų programoje numatytų asignavimų ir kitų lėšų.

3. Įpareigoti Viešojo administravimo plėtros iki 2010 metų strategijos įgyvendinimo priežiūros komitetą, sudarytą Lietuvos Respublikos Vyriausybės 2005 m. vasario 21 d. nutarimu Nr. 197 „Dėl Viešojo administravimo plėtros iki 2010 metų strategijos įgyvendinimo 2005–2006 metų priemonių plano patvirtinimo“ (Žin., 2005, Nr. 26-830), stebėti, kaip vykdomos plano priemonės, ir nustatytąja tvarka teikti vidaus reikalų ministrui atitinkamus pasiūlymus.

4. Rekomenduoti savivaldybėms dalyvauti vykdant plano priemones.

Ministras Pirmininkas	Gediminas Kirkilas

Vidaus reikalų ministras	Raimondas Šukys

PATVIRTINTA

Lietuvos Respublikos Vyriausybės

2006 m. lapkričio 6 d.

nutarimu Nr. 1097

viešojo administravimo plėtros iki 2010 metų strategijos įgyvendinimo 2007–2010 metų priemonių planas

Strategijos tikslai ir uždaviniai	Siūloma priemonė	Priemonės tikslas	Siūlomas priemonės įvykdymo terminas	Atsakingi vykdytojai
1. Tobulinti viešojo administravimo sistemą
1.1. Tobulinti valdymo institucijų sistemos sandarą ir modernizuoti jų vidines struktūras (Viešojo administravimo plėtros iki 2010 metų strategijos 65.1.1 punktas)	1.1.1. sukurti viešojo administravimo sistemos stebėsenos (monitoringo) sistemą	stebėti viešojo administravimo sistemą, siekiant laiku reaguoti į jos pokyčius	2009 metų II ketvirtis	Vidaus reikalų ministerija

1.1.2. parengti ir pateikti Lietuvos Respublikos Vyriausybės Strateginio planavimo komitetui ir Valdymo reformų komitetui optimalaus esamomis sąlygomis viešojo administravimo institucijų sistemos sandaros modelio projektą	parengti optimalų viešojo administravimo institucijų sistemos sandaros modelį ir įvertinti jo tinkamumą esamomis sąlygomis	2009 metų IV ketvirtis	Vidaus reikalų ministerija

1.1.3. inicijuoti atskirų viešojo administravimo institucijų efektyvesnių vidaus administravimo modelių diegimo bandomųjų projektų vykdymą*	tobulinti atskirų viešojo administravimo institucijų vidaus administravimą	2009 metų IV ketvirtis	Vidaus reikalų ministerija
1.2. Supaprastinti sprendimų priėmimo procedūras (Viešojo administravimo plėtros iki 2010 metų strategijos 65.1.3 punktas)	1.2.1. parengti ir pateikti Lietuvos Respublikos Vyriausybei projektą teisės akto dėl institucijos, atsakingos už geresnio reglamentavimo principų diegimo verslą reguliuojančių institucijų veikloje ir Lietuvos Respublikos Vyriausybės geresnio reglamentavimo srities iniciatyvų įgyvendinimo koordinavimą, paskyrimo	paskirti instituciją, koordinuojančią valstybės ir savivaldybių institucijų veiksmus diegiant geresnio reglamentavimo principus verslą reguliuojančių institucijų veikloje ir Lietuvos Respublikos Vyriausybės geresnio reglamentavimo srities iniciatyvų įgyvendinimą	2007 metų II ketvirtis	Ūkio ministerija, Vidaus reikalų ministerija

1.2.2. įdiegti geresnio reglamentavimo principus verslą reguliuojančių institucijų veikloje	tobulinti verslo reglamentavimo procesą	2008 metų IV ketvirtis	Ūkio ministerija

1.2.3. parengti ir Lietuvos Respublikos Vyriausybei pateikti Lietuvos Respublikos Vyriausybės 2003 m. vasario 26 d. nutarimo Nr. 276 „Dėl Sprendimų projektų poveikio vertinimo metodikos patvirtinimo ir įgyvendinimo“ (Žin., 2003, Nr. 23-975) pakeitimo projektą	nustatyti valstybės institucijoms ir įstaigoms pareigą derinti numatomus priimti sprendimus su interesų grupėmis ir užtikrinti, kad derinimo metu būtų viešai skelbiama informacija apie numatomus sprendimus arba pačių sprendimų projektai	2007 metų I ketvirtis	Teisingumo ministerija

1.2.4. į rengiamus Lietuvai skirtos 2007–2013 metų Europos Sąjungos paramos administravimo taisyklių projektus įtraukti nuostatas dėl viešai skelbtinų duomenų apie pateiktas paraiškas, skirtą paramą ir įgyvendinamus projektus	nustatyti viešą duomenų apie pateiktas paraiškas gauti Europos Sąjungos paramą, skirtą paramą ir įgyvendinamus projektus skelbimą	2007 metų I ketvirtis	institucijos, atsakingos už 2007–2013 metų Europos Sąjungos paramos administravimą

1.2.5. atlikti gyventojų apklausas siekiant nustatyti, kiek jie pasitiki valstybės ir savivaldybių institucijomis ir įstaigomis	nustatyti pasitikėjimo valstybės ir savivaldybių institucijomis bei įstaigomis pokyčius ir tendencijas	kasmet	Vidaus reikalų ministerija

1.2.6. parengti informacinį leidinį „Viešasis administravimas Lietuvoje“ ir organizuoti jo leidybą	informuoti visuomenę apie viešojo administravimo pokyčius Lietuvoje	kasmet	Vidaus reikalų ministerija
1.3. Gerinti teikiamų viešųjų paslaugų kokybę (Viešojo administravimo plėtros iki 2010 metų strategijos 65.1.4 punktas)	1.3.1. parengti ir pristatyti viešojo sektoriaus institucijoms atnaujinto Bendrojo vertinimo modelio (Common Assessment Framework – CAF) lietuvišką versiją	sudaryti sąlygas viešojo sektoriaus institucijoms tobulinti savo veiklą taikant kokybės vadybos metodus	2007 metų IV ketvirtis	Vidaus reikalų ministerija

1.3.2. organizuoti konferencijas, skirtas Bendrojo vertinimo modelio taikymo klausimams aptarti	sudaryti sąlygas viešojo sektoriaus institucijoms pasidalyti patirtimi ir aptarti Bendrojo vertinimo modelio taikymo klausimus	kasmet	Vidaus reikalų ministerija

1.3.3. dalyvauti Europos Sąjungos rengiamose konferencijose, skirtose Bendrojo vertinimo modelio taikymo klausimams aptarti	pasinaudoti Europos Sąjungos valstybių narių patirtimi, kaip taikyti Bendrojo vertinimo modelį ir kitus kokybės vadybos metodus	2007–2010 metai	Vidaus reikalų ministerija

1.3.4. perkelti Bendrojo vertinimo modelio taikymo procedūras į elektroninę terpę*	sudaryti sąlygas viešojo sektoriaus institucijoms tobulinti savo veiklą – naudojantis informacinių technologijų teikiamomis galimybėmis, taikyti kokybės vadybos metodus	2008 metų IV ketvirtis	Vidaus reikalų ministerija

1.3.5. parengti vidaus reikalų ministro 2005 m. gegužės 17 d. įsakymo Nr. 1V-150 „Dėl Gerosios patirties pavyzdžių iš viešojo sektoriaus srities tarpžinybinės atrankos komisijos sudarymo, jos nuostatų ir Gerosios patirties pavyzdžių atrankos taisyklių patvirtinimo“ (Žin., 2005, Nr. 65-2337) pakeitimo projektą ir priimti šį pakeitimą	patikslinti gerosios patirties pavyzdžių atrankos kriterijus	2007 metų II ketvirtis	Vidaus reikalų ministerija

1.3.6. rengti kas antrus metus kokybės konferencijas Lietuvoje	sudaryti sąlygas viešojo sektoriaus institucijoms pristatyti ir viešose diskusijose aptarti veiklos tobulinimo pasiūlymus	2007, 2009 metai	Vidaus reikalų ministerija

1.3.7. dalyvauti kas antrus metus Europos Sąjungos rengiamose kokybės konferencijose	pasinaudoti Europos Sąjungos valstybių narių patirtimi, kaip gerinti viešųjų paslaugų kokybę	2008, 2010 metai	Vidaus reikalų ministerija

1.3.8. vykdyti kokybės vadybos metodų diegimo viešojo administravimo institucijose stebėseną ir skelbti jos rezultatus	išanalizuoti kokybės vadybos metodų diegimo viešojo administravimo institucijose eigą ir informuoti apie tai visuomenę	kasmet	Vidaus reikalų ministerija

1.3.9. pildyti gerosios patirties pavyzdžių duomenų bazę	sudaryti sąlygas viešojo sektoriaus institucijoms pasinaudoti kitų viešojo sektoriaus institucijų patirtimi, kaip gerinti savo veiklą ir diegti naujoves	2007–2010 metai	Vidaus reikalų ministerija

1.3.10. išplėsti gerosios patirties pavyzdžių interneto puslapį*	tobulinti visuomenės informavimo apie gerosios patirties pavyzdžius metodus	2008 metų IV ketvirtis	Vidaus reikalų ministerija

1.3.11. parengti ir pateikti vidaus reikalų ministrui tvirtinti viešųjų paslaugų vartotojų patenkinimo (Customer Satisfaction) indekso apskaičiavimo metodikos projektą	sudaryti sąlygas valstybės ir savivaldybių institucijoms ir įstaigoms pagal bendrą metodiką vertinti viešųjų paslaugų vartotojų poreikių patenkinimo lygį, nustatyti tobulintinas veiklos sritis ir palyginti atliktų vertinimų rezultatus, siekiant tobulinti savo veiklą	2008 metų I ketvirtis	Vidaus reikalų ministerija

1.3.12. atlikti piliečių/paslaugų chartijų (Citizen/Service Charter) – dokumentų, kuriuose nurodoma informacija apie viešųjų paslaugų standartus ir skundų pateikimo tvarką, ir Lietuvos Respublikos teisės aktų, reglamentuojančių viešųjų paslaugų teikimą viešojo sektoriaus institucijose, lyginamąją studiją	išanalizuoti viešųjų paslaugų teikimo viešojo sektoriaus institucijose reglamentavimą ir nustatyti jo tobulinimo tikslingumą	2007 metų IV ketvirtis	Vidaus reikalų ministerija

1.3.13. parengti viešųjų paslaugų centrų steigimo galimybių studiją*	nustatyti viešųjų paslaugų centrų steigimo tikslingumą	2010 metų I ketvirtis	Vidaus reikalų ministerija

1.3.14. atlikti viešųjų paslaugų, kurias teikia apskričių viršininkų įsteigtos įstaigos, analizę*	išanalizuoti viešųjų paslaugų, kurias gyventojams teikia apskričių viršininkų įsteigtos įstaigos, teikimo problemas ir numatyti priemones šioms problemoms spręsti	2007 metų IV ketvirtis	Vidaus reikalų ministerija, apskričių viršininkai

1.3.15. parengti ir pateikti ūkio ministrui tvirtinti verslo informacijos centrų ir verslo inkubatorių veiklos kokybės užtikrinimo bei jų veiklos vertinimo metodiką	gerinti verslo informacijos centrų ir verslo inkubatorių teikiamų viešųjų paslaugų verslui kokybę	2007 metų II ketvirtis	Ūkio ministerija, viešoji įstaiga Lietuvos smulkaus ir vidutinio verslo plėtros agentūra

1.3.16. susisteminti teisės aktus, reglamentuojančius leidimų ir kitų panašaus pobūdžio dokumentų (išskyrus licencijas) išdavimą ūkio subjektams	įvertinti darbų, susijusių su leidimų ir kitų panašaus pobūdžio dokumentų (išskyrus licencijas) peržiūra, apimtį pagal planuojamas Europos Sąjungos paslaugų sektoriaus reformas	2007 metų I ketvirtis	Ūkio ministerija

1.3.17. atlikti paslaugų sektoriaus teisės aktų peržiūros bandomąjį projektą ir parengti rekomendacijas	parengti rekomendacijas, kuriomis remdamosi valstybės institucijos atliktų paslaugų sektoriaus teisės aktų peržiūrą	2007 metų II ketvirtis	Ūkio ministerija

1.3.18. įgyvendinti informacijos teikimo ir administracinių procedūrų tvarkymo elektroninėmis ryšio priemonėmis paslaugų sektoriuje bandomąjį projektą	praktiškai išbandyti informacijos teikimą ir administracinių procedūrų tvarkymą konkrečioje srityje pagal reformų reikalavimus, siekiant nustatyti teisines, technines ir darbuotojų kompetencijos problemas bei finansavimo poreikį	2007 metų III ketvirtis	Ūkio ministerija

1.3.19. sukurti technines ir kitas reikiamas sąlygas vidaus rinkos srityje dirbančioms valstybės institucijoms keistis informacija su Europos Sąjungos valstybėmis narėmis, naudojantis Europos Sąjungos vidaus rinkos informacine sistema (IMI)	pasirengti prisijungti prie Europos Sąjungos vidaus rinkos informacinės sistemos (IMI)	2008 metų I ketvirtis	Ūkio ministerija

1.3.20. parengti valstybės institucijoms rekomendacijas, kaip laikytis techninių ir kitų reikalavimų, susijusių su administracinių procedūrų tvarkymu elektroninėmis ryšio priemonėmis ir „vieno langelio“ principo įgyvendinimu paslaugų sektoriuje	įgyvendinti Europos Sąjungos paslaugų sektoriaus reformas, numatančias informacijos teikimą ir administracinių procedūrų tvarkymą elektroninėmis ryšio priemonėmis bei „vieno langelio“ principu	2008 metų I ketvirtis	Informacinės visuomenės plėtros komitetas prie Lietuvos Respublikos Vyriausybės (toliau vadinama – Informacinės visuomenės plėtros komitetas), Vidaus reikalų ministerija, Ūkio ministerija

1.3.21. atlikti paslaugų sektoriaus teisės aktų peržiūrą ir parengti atitinkamų teisės aktų projektus	persvarstyti ir supaprastinti administracines procedūras pagal Europos Sąjungos paslaugų sektoriaus reformų reikalavimus	2008 metų II ketvirtis	Ūkio ministerija, valstybės institucijos ir įstaigos, atsakingos už paslaugų sektoriaus reglamentavimą

1.3.22. parengti ir pateikti Lietuvos Respublikos Vyriausybei projektą teisės akto dėl paslaugų sektoriaus kontaktinės institucijos paskyrimo ir šios institucijos finansavimo modelio	gerinti verslo aplinką – sudaryti galimybes verslo subjektams vienoje institucijoje gauti informaciją ir atlikti administracines procedūras	2008 metų III ketvirtis	Ūkio ministerija, Finansų ministerija, Vidaus reikalų ministerija, Informacinės visuomenės plėtros komitetas

1.3.23. parengti Europos Komisijai teisės aktų, reglamentuojančių paslaugų sektoriaus veiklą, peržiūros ataskaitą	apibendrinti paslaugų sektoriaus veiklą reglamentuojančių teisės aktų peržiūros rezultatus	2008 metų IV ketvirtis	Ūkio ministerija

1.3.24. pradėti tvarkyti administracines procedūras paslaugų sektoriuje elektroninėmis ryšio priemonėmis	įgyvendinti Europos Sąjungos paslaugų sektoriaus reformas, numatančias informacijos teikimą ir administracinių procedūrų tvarkymą elektroninėmis ryšio priemonėmis	2009 metų II ketvirtis	Ūkio ministerija, Informacinės visuomenės plėtros komitetas, valstybės institucijos ir įstaigos, atsakingos už licencijų ir leidimų išdavimą paslaugų sektoriuje

1.3.25. sudaryti organizacines, teisines, technines ir finansines sąlygas veikti kontaktinei institucijai paslaugų sektoriuje ir nustatyti valstybės institucijų sąveiką su ja	pradėti teikti elektronines viešąsias paslaugas paslaugų sektoriuje „vieno langelio“ principu; naudojantis portalu su centralizuota vartotojų prieiga, įdiegti tarpinstitucinių duomenų mainų bendrą sąsają	2009 metų IV ketvirtis	Ūkio ministerija, Informacinės visuomenės plėtros komitetas, Vidaus reikalų ministerija

1.3.26. išanalizuoti paslaugų sektoriaus administracinių procedūrų tvarkymo elektroninėmis ryšio priemonėmis patirtį ir pateikti Lietuvos Respublikos Vyriausybei projektą teisės akto dėl šios patirties taikymo kitose srityse	taikyti kitose srityse viešųjų elektroninių paslaugų plėtros patirtį, įgytą paslaugų sektoriuje	2010 metų IV ketvirtis	Ūkio ministerija, Informacinės visuomenės plėtros komitetas, Vidaus reikalų ministerija
2. Tobulinti regioninio valdymo institucijų vidinę sandarą ir jų veiklą
2.1. Optimizuoti teritorinį valdymą (Viešojo administravimo plėtros iki 2010 metų strategijos 65.2.2 punktas)	2.1.1. organizuoti seminarus apskrities valdymo tobulinimo klausimais	sudaryti sąlygas išanalizuoti apskrities valdymo tobulinimo kryptis ir būdus	kasmet	Vidaus reikalų ministerija, apskričių viršininkai

2.1.2. atlikti apskričių viršininkų administracijų struktūrų analizę, prireikus parengti ir Lietuvos Respublikos Vyriausybei pateikti Lietuvos Respublikos Vyriausybės 2002 m. kovo 27 d. nutarimo Nr. 402 „Dėl Tipinės apskrities viršininko administracijos struktūros patvirtinimo“ (Žin., 2002, Nr. 32-1217) pakeitimo projektą*	nustatyti, ar apskričių viršininkų administracijų struktūros optimaliai pritaikytos tinkamai įgyvendinti apskričių viršininkams priskirtas funkcijas	2007 metų III ketvirtis	Vidaus reikalų ministerija, apskričių viršininkai
3. Plėtoti vietos savivaldą: vietos savivaldos lygiu sukurti veiksmingą valdymą, patogų gyventojams
3.1. Didinti savivaldybių veiklos ir finansinį savarankiškumą, savivaldybių veiklos ir finansinio valdymo efektyvumą (Viešojo administravimo plėtros iki 2010 metų strategijos 65.3.1 punktas)	3.1.1. atlikti strateginių planų rengimo savivaldybėse analizę	nustatyti veiksnius, trukdančius savivaldybėms rengti geros kokybės strateginius planus, ir numatyti būdus, kaip šiuos veiksnius šalinti	2007 metų IV ketvirtis	Vidaus reikalų ministerija

3.1.2. parengti ir išleisti leidinį apie strateginių planų rengimo savivaldybėse tobulinimą	sudaryti sąlygas savivaldybėms rengti geros kokybės strateginius planus ir savo veiklą planuoti vadovaujantis savivaldybės strateginiu planu	2008 metų II ketvirtis	Vidaus reikalų ministerija

3.1.3. surengti seminarą strateginių planų rengimo savivaldybėse problemoms svarstyti	skatinti savivaldybes diegti strateginį planavimą	2008 metų IV ketvirtis	Vidaus reikalų ministerija, savivaldybės

3.1.4. atlikti teisės aktų, reglamentuojančių savivaldybių tarybų veiklą, analizę ir savivaldybių tarybų praktinės veiklos analizę	nustatyti problemas, kylančias savivaldybių taryboms įgyvendinant savo įgaliojimus, ir numatyti būdus, kaip šias problemas spręsti	2008 metų IV ketvirtis	Vidaus reikalų ministerija
3.1.5. parengti ir išleisti leidinį apie savivaldybės tarybos veiklos reglamento tobulinimą	pateikti savivaldybėms pasiūlymus dėl savivaldybės tarybos veiklos tvarkos ir formų reglamentavimo	2009 metų II ketvirtis	Vidaus reikalų ministerija

3.1.6. organizuoti seminarą, kuriame būtų aptarta, kaip efektyviau įgyvendinti savivaldybės tarybos įgaliojimus	aptarti galimybes ir būdus, kaip efektyviau įgyvendinti savivaldybių tarybų įgaliojimus	2009 metų IV ketvirtis	Vidaus reikalų ministerija, savivaldybės

3.1.7. atlikti savivaldybių administracijų struktūrų analizę ir savivaldybių administracijų veiklos analizę	nustatyti veiksnius, trukdančius savivaldybių administracijoms tinkamai įgyvendinti joms nustatytas funkcijas, ir numatyti būdus, kaip šiuos veiksnius šalinti	2009 metų IV ketvirtis	Vidaus reikalų ministerija

3.1.8. parengti ir išleisti leidinį apie savivaldybės administracijos struktūros ir nuostatų tobulinimą	pateikti savivaldybėms pasiūlymus dėl savivaldybių administracijų struktūrų ir nuostatų tobulinimo	2010 metų II ketvirtis	Vidaus reikalų ministerija

3.1.9. organizuoti seminarą savivaldybės administracijos struktūros tobulinimo klausimais	aptarti galimybes veiksmingiau įgyvendinti savivaldybės administracijos funkcijas	2010 metų IV ketvirtis	Vidaus reikalų ministerija, savivaldybės
3.2. Sudaryti savivaldybėms sąlygas teikti gyventojams prieinamas geros kokybės viešąsias paslaugas (Viešojo administravimo plėtros iki 2010 metų strategijos 65.3.2 punktas)	3.2.1. parengti ir Lietuvos Respublikos Vyriausybei pateikti Lietuvos Respublikos teritorijos administracinių vienetų ir jų ribų įstatymo (Žin., 1994, Nr. 60-1183) pakeitimo įstatymo projektą	optimizuoti savivaldybių skaičių ir jų teritorijų ribas	2007 metų IV ketvirtis	Vidaus reikalų ministerija

3.2.2. atlikti privačių asmenų įtraukimo į viešųjų paslaugų teikimą savivaldybėse galimybių analizę	nustatyti veiksnius, trukdančius savivaldybėms įtraukti privačius asmenis į viešųjų paslaugų teikimą, ir numatyti būdus, kaip šiuos veiksnius šalinti	2007 metų IV ketvirtis	Vidaus reikalų ministerija

3.2.3. surengti konferenciją privačių asmenų įtraukimo į viešųjų paslaugų teikimą savivaldybėse klausimu	skatinti privačių asmenų įtraukimą į viešųjų paslaugų teikimo savivaldybėse procesą ir skleisti gerąją patirtį	2008 metų III ketvirtis	Vidaus reikalų ministerija

3.2.4. atlikti savivaldybių organizuojamų viešųjų paslaugų teikimo analizę	išanalizuoti savivaldybių organizuojamų viešųjų paslaugų teikimo gyventojams problemas ir numatyti priemones šioms problemoms spręsti	2009 metų IV ketvirtis	Vidaus reikalų ministerija, Lietuvos savivaldybių asociacija
3.3. Skatinti, kad gyvenamųjų vietovių bendruomenių atstovai aktyviau dalyvautų priimant savivaldybėse sprendimus (Viešojo administravimo plėtros iki 2010 metų strategijos 65.3.3 punktas)	3.3.1. rengti seminarus, viešas diskusijas apie vietos gyventojų galimybes dalyvauti priimant savivaldybėse sprendimus	užtikrinti gyvenamųjų vietovių bendruomenių atstovų aktyvų dalyvavimą priimant savivaldybėse sprendimus	kasmet	Vidaus reikalų ministerija

3.3.2. per visuomenės informavimo priemones skatinti gyventojus aktyviau dalyvauti priimant savivaldybėse sprendimus	siekti, kad gyvenamųjų vietovių bendruomenių atstovai aktyviai dalyvautų priimant savivaldybėse sprendimus	kasmet	Vidaus reikalų ministerija

3.3.3. parengti ir išleisti leidinį apie Europos Tarybos ir kitų tarptautinių organizacijų dokumentus, susijusius su gyventojų dalyvavimu priimant savivaldybėse sprendimus	supažindinti visuomenę su užsienio šalių patirtimi, susijusia su gyventojų dalyvavimu priimant sprendimus savivaldybėse	2009 metų IV ketvirtis	Vidaus reikalų ministerija

3.3.4. atlikti analizę, kaip vietos gyventojai įgyvendina savo teises dalyvauti priimant savivaldybėse sprendimus	nustatyti veiksnius, trukdančius vietos gyventojams dalyvauti priimant savivaldybėse sprendimus, ir numatyti būdus, kaip šiuos veiksnius šalinti	2010 metų IV ketvirtis	Vidaus reikalų ministerija

3.3.5. parengti ir pateikti Lietuvos Respublikos Vyriausybei projektus teisės aktų dėl prisijungimo prie 1992 metų Strasbūro konvencijos dėl užsieniečių dalyvavimo viešajame gyvenime vietiniu lygmeniu	inicijuoti veiksmus, kad būtų prisijungta prie 1992 metų Strasbūro konvencijos dėl užsieniečių dalyvavimo viešajame gyvenime vietiniu lygmeniu	2007 metų IV ketvirtis	Vidaus reikalų ministerija
3.4. Stiprinti seniūnijas vykdant vidinę savivaldybių decentralizaciją (Viešojo administravimo plėtros iki 2010 metų strategijos 65.3.4 punktas)	3.4.1. po to, kai Lietuvos Respublikos Vyriausybė pritars Vidinės savivaldybių decentralizacijos koncepcijai, parengti ir Lietuvos Respublikos Vyriausybei pateikti Vidinės savivaldybių decentralizacijos koncepcijos įgyvendinimo priemonių plano projektą	įgyvendinti Europos vietos savivaldos chartijoje (Žin., 1999, Nr. 82-2418) nustatytą subsidiarumo principą	2007 metų II ketvirtis	Vidaus reikalų ministerija
4. Didinti valstybės tarnybos administracinius gebėjimus, gerinti valstybės tarnautojo įvaizdį
4.1. Organizuoti sistemingą valstybės tarnautojų mokymą (Viešojo administravimo plėtros iki 2010 metų strategijos 65.4.1 punktas)	4.1.1. inicijuoti valstybės tarnautojų mokymo programų rengimą	užtikrinti valstybės tarnautojų mokymo prioritetų įgyvendinimą	2007–2010 metai	Valstybės tarnybos departamentas prie Vidaus reikalų ministerijos (toliau vadinama – Valstybės tarnybos departamentas)

4.1.2. parengti ir Lietuvos Respublikos Vyriausybei pateikti Valstybės tarnautojų mokymo 2011–2014 metų strategijos projektą	nustatyti 2011–2014 metų mokymo prioritetus ir prioritetines mokymo grupes	2010 metų III ketvirtis	Valstybės tarnybos departamentas, Vidaus reikalų ministerija

4.1.3. sudaryti kolegialią patariamąją instituciją – Mokymo koordinavimo tarybą, kuri Valstybės tarnybos departamentui patartų valstybės tarnautojų mokymo strategijos įgyvendinimo klausimais	tobulinti valstybės tarnautojų mokymo sistemą, gerinti jų mokymo kokybę	2007 metų III ketvirtis	Valstybės tarnybos departamentas

4.1.4. inicijuoti tyrimą, siekiant nustatyti, kokiose valstybės tarnautojų veiklos srityse nepakankami administraciniai gebėjimai	veiksmingiau planuoti valstybės tarnautojų mokymą	kasmet	Valstybės tarnybos departamentas

4.1.5. atlikti valstybės tarnautojų mokymo koordinavimo Europos Sąjungos valstybėse narėse analizę	pasinaudojant Europos Sąjungos valstybių narių patirtimi, tobulinti valstybės tarnautojų mokymo koordinavimą	2007 metų IV ketvirtis	Valstybės tarnybos departamentas

4.1.6. atsižvelgiant į 4.1.5 punkte nurodyto tyrimo rezultatus, parengti vidaus reikalų ministrui pasiūlymus dėl atitinkamų teisės aktų pataisų	gerinti valstybės tarnautojų mokymo kokybę	2008 metų I ketvirtis	Valstybės tarnybos departamentas

4.1.7. parengti ir patvirtinti standartinių (pagrindinių) valstybės tarnautojų pareigybių žinyną ir jų aprašymų katalogą*	standartinti valstybės tarnautojų specialiuosius kvalifikacinius reikalavimus ir funkcijas	2009 metų II ketvirtis	Valstybės tarnybos departamentas
4.2. Užtikrinti tarpinstitucinį bendradarbiavimą (Viešojo administravimo plėtros iki 2010 metų strategijos 65.4.2 punktas)	4.2.1. atlikti valstybės tarnautojų tarnybinio kaitumo analizę Europos Sąjungos valstybėse narėse	pasinaudojant Europos Sąjungos valstybių narių patirtimi, racionaliau naudoti žmogiškuosius išteklius valstybės tarnyboje	2008 metų III ketvirtis	Valstybės tarnybos departamentas
4.2.2. įdiegti Valstybės tarnybos valdymo informacinės sistemos komponentę „Valstybės tarnautojų tarnybinio kaitumo sistema“	tobulinti keitimąsi informacija tarp valstybės tarnautojų, siekiančių tarnybinio kaitumo, ir tarp valstybės ir savivaldybių institucijų bei įstaigų	2007 metų IV ketvirtis	Valstybės tarnybos departamentas

4.2.3. inicijuoti valstybės tarnybos reformos eigos studijos parengimą, organizuoti jos leidybą	išanalizuoti valstybės tarnybos reformos eigą Lietuvoje	2007 metų I ketvirtis	Valstybės tarnybos departamentas
4.2.4. surengti konferenciją „Valstybės tarnyba Lietuvoje“	aptarti valstybės tarnybos pažangą ir valstybės tarnybos reformos eigą	2007 metų II ketvirtis	Valstybės tarnybos departamentas
4.3. Supaprastinti valstybės tarnybos procedūras ir taisykles, įgyvendinti valstybės tarnybos veiklos kontrolės sistemą (Viešojo administravimo plėtros iki 2010 metų strategijos 65.4.3 punktas)	4.3.1. išanalizuoti teisės aktus, reglamentuojančius valstybės tarnybos procedūras	nustatyti sritis, kuriose teisinis reglamentavimas gali būti supaprastintas	2008 metų IV ketvirtis	Valstybės tarnybos departamentas

4.3.2. atsižvelgiant į 4.3.1 punkte nurodytos analizės rezultatus, parengti vidaus reikalų ministrui pasiūlymus dėl atitinkamų teisės aktų pakeitimo	optimizuoti žmogiškųjų išteklių valdymą valstybės tarnyboje	2009 metų II ketvirtis	Valstybės tarnybos departamentas

4.3.3. parengti ir Lietuvos Respublikos Vyriausybei pateikti Lietuvos Respublikos valstybės tarnybos įstatymo (Žin., 1999, Nr. 66-2130; 2002, Nr. 45-1708) pakeitimo įstatymo projektą	tobulinti valstybės tarnautojų atranką	2007 metų I ketvirtis	Valstybės tarnybos departamentas

4.3.4. atlikti Europos Sąjungos šalyse narėse valstybės tarnautojams taikomų socialinių garantijų ir pensinio aprūpinimo analizę, parengti vidaus reikalų ministrui pasiūlymus dėl Lietuvos valstybės tarnybos tobulinimo	pasinaudoti Europos Sąjungos šalių narių patirtimi, kaip skatinti valstybės tarnautojų motyvaciją ir pritraukti į valstybės tarnybą aukštos kvalifikacijos specialistus	2008 metų IV ketvirtis	Valstybės tarnybos departamentas

4.3.5. atlikti valstybės tarnautojų darbo užmokesčio Europos Sąjungos šalyse narėse analizę ir parengti vidaus reikalų ministrui pasiūlymus dėl Lietuvos valstybės tarnybos tobulinimo	pasinaudoti Europos Sąjungos šalių narių patirtimi, kaip skatinti valstybės tarnautojų motyvaciją ir pritraukti į valstybės tarnybą aukštos kvalifikacijos specialistus	2008 metų I ketvirtis	Valstybės tarnybos departamentas
4.4. Gerinti valstybės tarnautojo įvaizdį (Viešojo administravimo plėtros iki 2010 metų strategijos 65.4.4 punktas)	4.4.1. rengti ir leisti periodinį leidinį apie valstybės tarnybą Lietuvoje	skelbti aktualią informaciją ir statistikos duomenis apie Lietuvos valstybės tarnybą	ne rečiau kaip 2 kartus per metus	Valstybės tarnybos departamentas, viešoji įstaiga Lietuvos viešojo administravimo institutas

4.4.2. bendradarbiauti su Lietuvos aukštosiomis mokyklomis, dalyvauti jų rengiamose Karjeros dienose	informuoti studentus apie Lietuvos valstybės tarnybą, jos perspektyvas	kasmet	Valstybės tarnybos departamentas
5. Tobulinti viešojo administravimo institucijų teikiamų paslaugų prieinamumą, kokybę, skaidrumą ir trumpinti trukmę plačiau naudojantis patikimų informacinių technologijų galimybėmis
5.1. Sudaryti sąlygas, kad kuo daugiau visuomenės narių galėtų pasinaudoti informacinių technologijų teikiamomis galimybėmis (Viešojo administravimo plėtros iki 2010 metų strategijos 65.5.1 punktas)	5.1.1. sudaryti technines sąlygas vartotojams gauti viešąsias paslaugas, nesvarbu, kokią jie turi programinę įrangą, tam naudojant atviruosius elektroninių dokumentų standartus	užtikrinti, kad viešojo administravimo institucijų teikiamos paslaugos būtų teikiamos atsižvelgiant į atviruosius standartus, kad būtų laikomasi technologinio neutralumo ir nediskriminavimo principų, t.y. viešosios paslaugos turi būti prieinamos vartotojams, nesvarbu, kokį programinės įrangos licencijavimo modelį jie naudoja	2008 metų IV ketvirtis	Informacinės visuomenės plėtros komitetas, Vidaus reikalų ministerija

5.1.2. lietuvinti atvirosios programinės įrangos pagrindinius modulius, skirtus plačiam vartotojui	skatinti legalios, pritaikytos lietuviškai aplinkai, programinės įrangos naudojimą	2009 metų IV ketvirtis	Informacinės visuomenės plėtros komitetas

5.1.3. sukaupti e. valdžios portale metaduomenis apie valstybės ir savivaldybių institucijose ir įstaigose tvarkomas informacijos rinkmenas (užpildyti rinkmenų sąrašo duomenų bazę)	suteikti galimybę juridiniams ir fiziniams asmenims naudotis valstybės ir savivaldybių institucijų ir įstaigų sukaupta informacija	2007 metų IV ketvirtis	Informacinės visuomenės plėtros komitetas

5.1.4. organizuoti valstybės tarnautojų mokymą – tobulinti jų informacinių technologijų ir telekomunikacijų, e. valdžios projektų valdymo srities gebėjimus	mokyti valstybės tarnautojus rengti ir įgyvendinti informacinių technologijų ir telekomunikacijų projektus, skirtus Valstybės investicijų programos, Europos Sąjungos struktūrinių fondų ir kitai finansinei paramai gauti; suteikti valstybės tarnautojams minimalių žinių ir e. gebėjimų, kurių reikia e. valdžios projektams įgyvendinti	2007–2009 metai	Informacinės visuomenės plėtros komitetas, Vidaus reikalų ministerija

5.1.5. įgyvendinti Informacinių ir komunikacinių technologijų diegimo į Lietuvos švietimą 2005–2007 metų strategiją, patvirtintą švietimo ir mokslo ministro 2004 m. gruodžio 14 d. įsakymu Nr. ISAK-2015 (Žin., 2005, Nr. 7-217)	užtikrinti informacinių ir komunikacinių technologijų diegimą švietimo sistemoje	2007 metų IV ketvirtis	Švietimo ir mokslo ministerija, savivaldybės

5.1.6. skelbti Valstybinės vaistų kontrolės tarnybos prie Sveikatos apsaugos ministerijos interneto svetainėje vaistinių preparatų charakteristikų santraukas, rinkodaros sąlygas, ženklinimą, pakuotės lapelius	naudojantis informacinių technologijų teikiamomis galimybėmis, teikti daugiau informacijos apie vaistus	2009 metų IV ketvirtis	Valstybinė vaistų kontrolės tarnyba prie Sveikatos apsaugos ministerijos

5.1.7. plėsti integruotą viešųjų interneto prieigos punktų (centrų) tinklą tolygiai visoje šalies teritorijoje, ypač daug dėmesio skirti toms vietovėms, kuriose menkai išplėtota telekomunikacijų infrastruktūra; užtikrinti šio tinklo funkcionavimą	sudaryti sąlygas, kad kuo daugiau gyventojų galėtų naudotis internetu	2008 metų IV ketvirtis	Vidaus reikalų ministerija, Švietimo ir mokslo ministerija
5.2. Didinti viešojo administravimo sprendimų priėmimo efektyvumą ir skaidrumą (Viešojo administravimo plėtros iki 2010 metų strategijos 65.5.2 punktas)	5.2.1. plėtoti teritorijų planavimo informacinę sistemą	užtikrinti teritorijų planavimo sprendinių (valstybės, apskrities, savivaldybės lygmens) viešumą informacinių technologijų priemonėmis, interaktyvų sprendinių, duomenų teikimą Teritorijų planavimo dokumentų registrui ir duomenų bankui; parengti teritorijų bendrųjų planų rengimo modelį, pagrįstą geografinės informacinės sistemos naudojimo principais	2008 metų IV ketvirtis	Aplinkos apsaugos agentūra, apskričių viršininkai

5.2.2. parengti informacinį leidinį „Elektroninė valdžia Lietuvoje“ ir organizuoti jo leidybą	informuoti visuomenę apie e. valdžios plėtrą	kasmet	Vidaus reikalų ministerija, Informacinės visuomenės plėtros komitetas
5.3. Teikti viešąsias paslaugas naudojant saugias informacines technologijas (Viešojo administravimo plėtros iki 2010 metų strategijos 65.5.3 punktas)	5.3.1. parengti ir pateikti Lietuvos standartizacijos departamentui prie Aplinkos ministerijos tvirtinti e. valdžios paslaugų Lietuvos standarto projektą	nustatyti protokolų, apibrėžiančių duomenų mainų tarp informacinių sistemų formatą ir procedūras, rinkinį, siekiant plėtoti e. valdžios paslaugas	2007–2009 metai	Lietuvos standartizacijos departamentas prie Aplinkos ministerijos, Vidaus reikalų ministerija, Informacinės visuomenės plėtros komitetas

5.3.2. sudaryti sąlygas teikti e. viešąsias paslaugas „vieno langelio“ principu	įdiegti bendrą tarpinstitucinių duomenų mainų sąsają ir sukurti portalą su centralizuota vartotojų prieiga (identifikavimas, apmokėjimas už paslaugas, bendravimo su vartotoju aplinka)	2008 metų III ketvirtis	Informacinės visuomenės plėtros komitetas

5.3.3. sukurti valstybės institucijoms elektroninio parašo infrastruktūrą ir organizuoti elektroninio parašo sertifikavimo paslaugų teikimą	pasiekti, kad fiziniams ir juridiniams asmenims elektroniniu būdu būtų teikiamos e. valdžios paslaugos, o institucijos efektyviau keistųsi tarpusavyje duomenimis (dokumentais), naudodamos elektroninio parašo įrangą	2008 metų IV ketvirtis	Informacinės visuomenės plėtros komitetas, Vidaus reikalų ministerija, Lietuvos archyvų departamentas prie Lietuvos Respublikos Vyriausybės

5.3.4. sukurti ir įdiegti mokesčių mokėtojų švietimo ir konsultavimo informacinę sistemą	sukurti taikomųjų programų sistemą, jungiančią įstatymų, nutarimų, įsakymų, taisyklių, instrukcijų, aiškinimų dokumentų duomenų bazes, taip sudaryti sąlygas gauti reikiamą informaciją mokesčių klausimais	2007 metų IV ketvirtis	Valstybinė mokesčių inspekcija prie Finansų ministerijos

5.3.5. kurti e. muitinę, diegiant šiuolaikines informacines technologijas	sudaryti sąlygas elektroniniu būdu perduoti suderintus duomenis per bendras sistemų sąsajas	2010 metų IV ketvirtis	Muitinės departamentas prie Finansų ministerijos, Finansų ministerija

___________________

*Priemonė bus vykdoma, jeigu 2007–2013 metais bus gauta Europos Sąjungos finansinė parama.

______________